Source: http://lainvalmistelu.finlex.fi/?print
Timestamp: 2018-08-21 02:12:55+00:00

Document:
Sujuvampaa lainsäädäntöä: Lainvalmistelun prosessiopas
Suomen perustuslain mukaan lainsäädäntövaltaa käyttää eduskunta. Lait valmistellaan siinä ministeriössä, jonka toimialaan asia kuuluu. Periaatteellisesti merkittävimpiä hankkeita valmistellaan komiteoissa tai toimikunnissa, joissa on mukana eri hallinnonalojen, puolueiden ja muiden etutahojen edustajia. Eri intressitahojen näkemyksiä kuullaan lausuntokierroksin ja erityisissä kuulemistilaisuuksissa.
Ministeriöissä valmistellut hallituksen esitykset käsitellään valtioneuvoston yleisistunnossa. Ministeriöt vastaavat myös asetusten valmistelusta. Tasavallan presidentti, valtioneuvosto tai ministeriö voivat antaa asetuksia eduskunnan säätämän lain perusteella.
Hallituksen esitykset annetaan eduskunnalle valtioneuvoston yleisistunnon päätöksellä. Tavallinen lakiesitys käsitellään eduskunnassa kahdessa eri istunnossa, joita edeltää lain muotoutumisen kannalta tärkeitä valiokuntakäsittelyjä. Valiokunnat kuulevat asiantuntijoita ja viranomaisia. Eduskunta voi hyväksyä hallituksen esityksen, muuttaa sitä tai hylätä sen. Päätös tehdään yksinkertaisella enemmistöllä eli yli puolet annetuista äänistä saanut kanta voittaa.
Jos kysymyksessä on perustuslain säätäminen tai muuttaminen, hyväksytty lakiesitys jää lepäämään yli vaalien. Esitys otetaan uudelleen käsiteltäväksi vaalien jälkeisessä eduskunnassa, ja silloin sen hyväksymiseen tarvitaan kahden kolmasosan enemmistö annetuista äänistä. Eduskunta voi nopeuttaa perustuslain käsittelyä, jos käsittely julistetaan kiireelliseksi viiden kuudesosan enemmistöllä. Tällöin sama eduskunta voi hyväksyä perustuslain muutoksen kahden kolmanneksen enemmistöllä.
Presidentti vahvistaa eduskunnan hyväksymän lain ja määrää sen voimaantulosta, jollei eduskunta jo ole tästä päättänyt.
Jotta eduskunta voi riittävän ajoissa osallistua tulevien Euroopan yhteisön säädösten valmisteluun, sen tietoon saatetaan jo valmisteluvaiheessa kaikki EU:n lainsäädäntöehdotukset samoin kuin hallituksen valmistelema Suomen kanta niihin. EU-asiat käsitellään eduskunnan suuressa valiokunnassa.
Lainvalmisteluprosessi ministeriössä käynnistyy lainvalmistelua koskevasta aloitteesta, joka voi olla esim.
hallitusohjelman kirjaus;
eduskunnan lausuma;
valtion talousarvioehdotus, joka edellyttää muutoksia lakeihin
kansallista täytäntöönpanoa edellyttävän EU-säädöksen valmistelun alkaminen
EU-tuomioistuimen ratkaisu tai komission tulkinta
sidosryhmän tai täytäntöönpanosta vastaavan viranomaisen aloite; tai
ministerin tai ministeriön oma aloite esim. kerätyn tiedon, tutkimusten tai selvitysten taikka lainsäädännön täytäntöönpanon tai vaikutusten seurannan pohjalta.
1 Esivalmistelu
Esivalmistelu on lainvalmisteluprosessin ensimmäinen vaihe. Siinä kootaan tietoa ja näkemyksiä lainvalmistelua koskevassa aloitteessa ilmaistusta tavoitteesta tai ongelmasta, arvioidaan lainvalmisteluhankkeen käynnistämisen tarve ja suunnitellaan tulevan hankkeen tavoitteet, toimeksianto ja toteuttaminen. Esivalmistelun työtapa ja perusteellisuus riippuu selvitettävän asian laajuudesta. Esivalmistelu voidaan tehdä virkatyönä tai sitä varten voidaan asettaa valmisteluelin. Tiedon keräämistä ja muutostarpeiden arviointia voidaan tilata tutkimuksia tai selvityksiä. Esivalmistelu päättyy lainvalmisteluhankkeen käynnistämiseen tai päätökseen, että lainvalmistelua ei aloiteta.
1.1 Tavoitteen tai ongelman määrittäminen
Hallitus, ministeri tai virkamiesjohto päättää antaa toimeksiannon lainvalmistelua koskevan aloitteen käsittelystä. Toimeksiannon sisältönä on soveltuvin osin:
mikä on esillä oleva ongelma;
mikä on tavoitetila ja millaiset tavoitteet toteuttavat sitä; sekä
onko kyse selkeästi lainsäädäntöasiasta vai vaatiiko tämä erillistä pohdintaa
EU-säädösten osalta toimeksianto annetaan heti, kun on saatu tieto kansallista täytäntöönpanoa edellyttävän ehdotuksen mahdollisesta vireille tulosta.
Toimeksianto alustavan kartoituksen tekemisestä
1.2 Alustava kartoitus
Valmistelija/valmistelutiimi selvittää lainvalmistelua koskevan aloitteen pohjalta:
mitä asiasta tiedetään;
miten asiaa on aiemmin käsitelty;
mitä ehdotuksia tai linjauksia asiasta on tehty;
mitä julkisuudessa ja mediassa ml. sosiaalinen media keskustellaan asiasta
mitä asiaan liittyvää lainsäädäntöä on voimassa; sekä
mitä lisäselvityksiä tarvittaisiin.
Valmistelija/valmistelutiimi selvittää vaihtoehtoisia tapoja edetä ongelman ratkaisemisessa tai tavoitteen saavuttamisessa. Selvitettäessä tunnistetaan erilaiset ohjauskeinot, myös sellaiset, jotka eivät kuulu lainsäädäntöön tai julkisen hallinnon toimialaan. Jos kyse on lainsäädäntöasiasta, tunnistetaan myös lainsäädäntöä täydentävät ohjauskeinot.
Muistio, arviomuistio tms. taustaselvitys
Päätös sidosryhmien kuulemisesta
1.3 Näkemyksen esittäminen
Valmistelija/valmistelutiimi tunnistaa asiaan liittyvät viranomaiset, asiantuntijat ja muut sidosryhmät, hankkii niiltä tietoja ja selvittää niiden näkemyksiä uuden sääntelyn tarpeellisuudesta. Sidosryhmien osallistuminen ja vuorovaikutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita.
Muistio sidosryhmien palautteesta
Päivitetty muistio, arviomuistio tms. taustaselvitys
1.4 Päätös esivalmistelun käynnistämisestä
Virkamiesjohto tekee päätöksen esivalmistelun käynnistämisestä, nimeää valmistelutiimin henkilöt ja informoi ministeriä. Hallitusohjelman ulkopuolisessa, periaatteellisesti tai taloudellisesti merkittävässä asiassa ministeri kuitenkin tekee päätöksen. Päätöksenteon vaihtoehdot:
lainsäädäntöhanketta ryhdytään valmistelemaan;
palataan vaiheisiin 1.2.-1.3.;
lainsäädäntöhankkeen esivalmistelua ei jatketa; tai
jatketaan lainsäädäntöä korvaavien ohjauskeinojen valmistelua.
EU-säädösten osalta kansallisen lainsäädännön esivalmistelu aloitetaan heti, kun ehdotus kansallista täytäntöönpanoa edellyttäväksi EU-säädökseksi on tullut vireille.
Esivalmistelun käynnistämisestä viedään tiedot ministeriön asianhallintajärjestelmään, valtioneuvoston yhteiseen hanketietopalveluun (Hankeikkuna) ja tarvittaessa verkkosivuille. Esivalmistelun käynnistämisestä voidaan myös tiedottaa.
Hankkeen tiedot asianhallintajärjestelmässä ja hankerekisterissä
Ministeriön verkkosivujen, lainsäädäntösuunnitelman, henkilöstösuunnitelman ja tutkimussuunnitelman päivitys
Valtioneuvoston yhteinen hanketietopalvelu - Hankeikkuna
1.5 Esivalmistelun tekeminen
Valmistelutiimi suunnittelee esivalmistelun. Tavoitteena on koota aineisto, jonka pohjalta voidaan päättää säädöshankkeen tarpeellisuudesta ja valmistelun toimeksiannosta. Tarvittaessa esivalmistelua varten asetetaan valmisteluelin, tilataan ulkopuolisia selvityksiä tai hankitaan asiantuntija-apua, esim. keskusteluja tutkijoiden kanssa.
Valmistelutiimi kokoaa ja arvioi seuraavat tiedot:
asiaa koskevat aiemmat kannanotot ja ehdotukset;
asian nykytila ja muutoksen tarve;
kansainväliset kokemukset;
tutkimukset ja selvitykset;
oikeuskäytäntö;
kirjallisuus;
muu käytettävissä oleva tietopohja; sekä
tarpeet lain kielen selkeyttämiseen sekä termien ja nimistön suunnitteluun.
Valmistelutiimi määrittelee valmisteltavan asian pääkysymykset, kartoittaa pääkysymysten ratkaisuvaihtoehdot ja tunnistaa niiden tärkeimpiä vaikutuksia. Kartoituksessa otetaan huomioon myös mahdollisuus käyttää muita ohjauskeinoja kuin säädöksiä. Pääkysymykset, ratkaisuvaihtoehdot ja alustavat vaikutukset kirjataan.
Esivalmistelun loppuvaiheessa laaditaan hankesuunnitelma, jossa määritellään lainvalmisteluhankkeen tavoitteet, sisältö ja laajuus niin, että valmisteluun voidaan antaa selkeä toimeksianto. Hankesuunnitelmassa käsitellään soveltuvin osin:
tausta, ongelmat ja tavoitteet;
suhde oikeusjärjestelmään;
alustavat ratkaisuvaihtoehdot;
alustava arvio vaikutuksista;
suunnitelma tietopohjan hankkimisesta ja vaikutusten arvioinnista;
suunnitelma ulkopuolisten selvitysten ja asiantuntija-avun hankkimisesta;
toimenpiteet lain kielen laadun varmistamiseksi; sekä
valmistelun ja täytäntöönpanon rahoitus.
Valmisteluelimen raportti, arviomuistio, alustava vaikutusten arviointi tai muu selvitys
Hallintolaki 9 §
Ohjeet säädösehdotusten vaikutusten arvioinnista
Vaikutusten arviointi (Kampus)
1.6 Näkemyksen esittäminen
Esivalmistelun tulokset, esim. arviomuistio tai valmisteluelimen raportti julkaistaan ja siitä kuullaan sidosryhmiä. Osallistuminen ja vuorovaikutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Esivalmistelun aikana saatu palaute kootaan.
Päivitetty arviomuistio tai muu selvitys
Päivitetty hankesuunnitelma
Yhteenveto sidosryhmien palautteesta
1.7 Päätös hankkeen asettamisesta
Ministeri tai virkamiesjohto päättää lainsäädäntöhankkeen käynnistämisestä. Päätöksestä neuvotellaan tarvittaessa muiden ministerien kanssa, erityisesti jos asia ei ole hallitusohjelmassa. Päätöksenteon vaihtoehdot:
lainsäädäntöhanke käynnistetään;
palataan vaiheisiin 1.5.-1.6.; tai
valmistelua ei jatketa.
EU-säädösten osalta hanke kansallisen lainsäädännön valmistelemiseksi asetetaan heti, kun kansallista täytäntöönpanoa edellyttävä EU-säädös on hyväksytty.
Hankkeen asettamispäätöksen sisältönä on:
yhteiskunnalliset ja oikeusjärjestystä koskevat tavoitteet;
lainvalmistelun laatua koskevat tavoitteet, esim. kansalaisten kuuleminen, lain kielen ymmärrettävyys tai erityisesti tiettyjen vaikutusten arviointi, kuten vaikutukset kielellisiin oikeuksiin;
tehtävän määrittely ja rajaukset;
määräaika;
hankkeeseen osallistuvat henkilöt ja heidän roolinsa: valmisteluelimen kokoonpano tai virkatyönä tehtävässä valmistelussa valmistelutiimi;
hankkeen ja lain täytäntöönpanon rahoitus; sekä
hankkeen seuranta ja raportointi.
Valmisteluelimen asettaa ministeri tai virkamiesjohto. Valtioneuvoston yleisistunto voi asettaa komitean yhteiskuntapoliittisesti merkittävän asian valmistelua varten.
Varmistetaan, että hankkeen valmisteluun ja täytäntöönpanoon sitouduttu valtiontalouden kehyksissä ja talousarviossa. Jos sitoutumisesta ei vielä ole päätetty, varmistetaan, että asia tulee käsittelyyn oikea-aikaisesti. Eräissä tapauksissa valmisteluelimen asettaminen käsitellään valtioneuvoston raha-asiainvaliokunnassa.
Hankkeen käynnistämisestä tiedotetaan ministeriön verkkosivuilla ja tarvittaessa myös muulla tavoin. Päivitetään asianhallinnan ja valtioneuvoston yhteisen hanketietopalvelun (Hankeikkuna) tiedot.
Hankerekisterin päivitys
Hyväksytty hankesuunnitelma
Ministeriön tulossopimus
2a Perusvalmistelu - Virkatyö
Perusvalmistelu tehdään joko virkatyönä tai valmisteluelimessä. Ministeriö antaa toimeksiannon valmistelutiimille, kun perusvalmistelu tehdään virkatyönä. Perusvalmistelu on yleensä eniten työpanosta vaativa vaihe lainvalmistelussa. Se alkaa lainvalmisteluhankkeen toimeksiannosta ja päättyy hallituksen esityksen luonnoksen valmistumiseen. Perusvalmistelussa laajennetaan ja tarkennetaan esivalmistelussa koottua tietoa valmisteltavasta asiasta sekä selvitetään tarkemmin perustuslakiin ja muuhun lainsäädäntöön liittyvät sekä muut oikeudelliset kysymykset. Tarvittaessa perusvalmistelua varten tilataan tutkimuksia tai selvityksiä. Valmistelun aikana ratkaistaviin kysymyksiin määritellään vaihtoehtoiset ratkaisut ja arvioidaan niiden vaikutukset. Valmisteltavasta asiasta kuullaan sidosryhmiä. Valmistelussa tarvittavia tietoja ja vaikutusten arviointia tarkennetaan työn edetessä. Perusvalmistelun aikana valmistelutiimi kirjoittaa lakitekstin ja sen perustelut hallituksen esityksen luonnokseen. Luonnoksen sisällöstä päättää asian merkittävyydestä riippuen hallitus, ministeri tai virkamiesjohto.
2.1 Valmistelun organisointi
Valmistelutiimi laatii hankesuunnitelman pohjalta työsuunnitelman, joka sisältää hankkeen toteutuksen tarkemmat työvaiheet ja niiden aikataulut. Työsuunnitelmassa otetaan huomioon prosessin vaiheet lain voimaantuloon asti ja varataan riittävä aika myös muiden toimijoiden suorittamiin vaiheisiin, kuten laintarkastukseen ja kääntämiseen. Samalla selvitetään, millaista tukea tarvitaan ministeriön sisältä ja muista ministeriöistä sekä sovitaan käytännön yhteistyön järjestämisestä.
Valmistelutiimi suunnittelee yhteistyössä viestinnän ja kuulemisen asiantuntijoiden kanssa, miten hankkeesta tiedotetaan ja miten sidosryhmiä kuullaan valmistelun eri vaiheissa. Suunnittelussa voidaan käyttää Otakantaa.fi:n palveluita.
Virkamiesjohto hyväksyy hankkeen työsuunnitelman ja päättää valmistelun työpanoksesta ja määrärahoista. Lisäksi virkamiesjohto päättää valmistelutiimiin kuuluvista henkilöistä, ellei koko valmistelutiimiä ole nimetty jo kohdassa 1.7. Ministeriä informoidaan, jotta hän voi halutessaan ottaa kantaa työsuunnitelmaan.
Hankkeen omat verkkosivut
Hankkeen työsuunnitelma
Viestintä- ja kuulemissuunnitelma
Asetus viranomaisten toiminnan julkisuudesta ja hyvästä tiedonhallintatavasta 8b §
Laki valtioneuvostosta 2 §
2.2 Tietopohjan kokoaminen
Valmistelutiimi täydentää ja syventää esivalmistelussa kerättyä tietoa. Tiedon hankinnassa toimitaan yhteistyössä valtioneuvoston kanslian tietotuki- ja julkaisuyksikön, eduskunnan kirjaston, muiden ministeriöiden, virastojen, tutkimuslaitosten ja sidosryhmien kanssa. Lainvalmistelun tietopohjaan kuuluu esim.:
kuvaukset ja analyysit nykytilanteesta;
arviot tulevasta kehityksestä;
perustuslakia, perus- ja ihmisoikeuksia, yleislakeja, Ahvenanmaan itsehallintoa ja EU-oikeutta koskevien kysymysten selvittäminen;
oikeusvertailu pohjoismaiden ja muiden keskeisten maiden lainsäädännöstä ja oikeuskäytännöstä;
analyysi lain kieliasun parantamisesta; sekä
termi- ja nimistötyön tulokset.
Valmistelutiimi arvioi tarpeet ulkopuolisten selvitysten ja asiantuntija-avun käyttöön ja valmistelee tarvittaessa esityksen niiden hankkimisesta ja rahoituksesta. Esityksessä otetaan huomioon virastojen ja laitosten toiminnan ja rahoituksen suunnittelun aikataulut. Jos ulkopuoliset selvitykset koskevat vaikutusten arviointia, valmistelutiimi valmistelee ehdotuksen pääkysymysten ratkaisuvaihtoehdoista, joista selvitykset tehdään.
Esitys ulkopuolisten selvitysten tilaamisesta
Selvitykset nykytilasta ja tulevasta kehityksestä
Tiedonhakupalvelut (Kampus)
2.3 Näkemyksen esittäminen
Tietopohjasta kuullaan asiantuntijoita ja muita sidosryhmiä. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
Päivitetty esitys ulkopuolisten selvitysten tilaamisesta
Päivitetyt selvitykset nykytilasta ja tulevasta kehityksestä
2.4 Hankintapäätös ulkopuolisista selvityksistä
Virkamiesjohto päättää ulkopuolisten selvitysten ja asiantuntija-avun hankinnasta. Jos hankinta rahoitetaan ministeriön määrärahoista, päätetään myös rahoituksesta.
Tulossopimus ministeriön alaisen viraston tai laitoksen kanssa
Ulkopuoliset selvitykset
2.5 Ratkaisuvaihtoehdot ja niiden vaikutusten arviointi
Valmistelutiimi täydentää ja syventää esivalmistelussa tehtyä alustavaa vaikutusten arviointia. Valmistelussa esillä olevien pääkysymysten vaihtoehtoiset ratkaisut täsmennetään ja niiden vaikutukset arvioidaan koottua tietopohjaa ja teetettyjä selvityksiä käyttäen. Ministeriä informoidaan ensin ratkaisuvaihtoehdoista ja sen jälkeen valmistuneista vaikutusten arvioinnista. Vaikutusten arviointi kirjataan erilliseen asiakirjaan. Vaikutusten arviointi voidaan myös julkaista ja siitä voidaan tiedottaa.
2.6 Näkemyksen esittäminen
Ratkaisuvaihtoehdoista ja niiden vaikutusten arvioinnista kuullaan sidosryhmiä. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
Pyydetään valtiovarainministeriöltä tietohallintolain mukainen lausunto lainsäädäntöhankkeeseen sisältyvän, toiminnallisesti tai taloudellisesti merkittävän ICT-hankkeen rahoituksesta.
Päivitetty vaikutusten arviointi
2.7 Arvio tietopohjan riittävyydestä
Valmistelutiimi arvioi käytettävissä olevan tietopohjan riittävyyden. Virkamiesjohto päättää, voidaanko valmistelussa edetä sisältöä koskeviin ratkaisuihin. Ministeriä informoidaan tarvittaessa. Päätöksenteon vaihtoehdot:
valmistellaan ehdotukset hallituksen esityksen luonnoksen (HE-luonnos) sisällön linjauksista;
palataan vaiheisiin 2.2.-2.5.; tai
valmistelua ei jatketa (ei mahdollinen vaihtoehto, jos poliittisesti on sovittu hankkeen eteenpäin viemisestä).
Ehdotus HE-luonnoksen sisällön linjauksista
2.8 Linjaukset HE-luonnoksen sisällöstä
Ministeriä informoidaan ja hän päättää, miten sisällön linjaukset käsitellään. Ministeri voi päättää linjauksista itse, viedä asian käsittelyyn hallituksen piirissä tai delegoida asian virkamiesjohdolle. Linjausten käsittelyn tuloksena:
päätetään etenemisestä hallituksen esityksen luonnoksen (HE-luonnos) pääkysymyksissä;
palataan vaiheisiin 2.1.-2.7.; tai
Suunnitellaan lain täytäntöönpanon resursointia ja varmistetaan sen sisältyminen talousarvioon ja kehyspäätökseen.
Luonnos täytäntöönpano- ja seurantasuunnitelmaksi
Sisällön linjaukset
2.9 HE-luonnoksen laatiminen
Valmistelutiimi kirjoittaa lakiehdotuksen ja sen perustelut hallituksen esityksen (HE) muotoon. Valmistelu voi eri kohtien tai kysymysten osalta edetä eri aikataulussa vaiheissa 2.2.-2.8. Vaikutusten arviointia täydennetään sen mukaan kuin ratkaisujen yksityiskohtia täsmennetään ja tiivistelmä siitä kirjoitetaan HE-luonnoksen perusteluihin. Lisäksi laaditaan luonnokset ehdotettavan lain nojalla annettaviksi asetuksiksi.
Termien ja nimien luettelo selityksineen lähetetään tarvittaessa kääntäjille (ruotsi, saame) ja pyydetään palautetta käännettävyydestä.
HE-luonnos
Hallituksen esityksen laatimisohjeet (HELO-ohje)
2.10 Näkemyksen esittäminen
Säädösluonnoksista sekä niiden täytäntöönpanosta ja vaikutusten seurannasta kuullaan sidosryhmiä. Samalla esitetään arvio lausuntomenettelyn aikataulusta. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
Päivitetty hallituksen esityksen luonnos
Päivitetty luonnos täytäntöönpano- ja seurantasuunnitelmaksi
Päivitetyt asetusluonnokset
2.11 HE-luonnoksen hyväksyminen
Ministeriä informoidaan hallituksen esityksen luonnoksesta (HE-luonnos) ja hän päättää luonnoksen käsittelystä. Ministeri voi päättää asiasta itse, viedä asian käsittelyyn hallituksen piirissä tai delegoida asian virkamiesjohdolle. Esityksen käsittelyn tuloksena:
päätetään etenemisestä esityksen valmistelussa;
palataan vaiheisiin 2.1.-2.9.; tai
Hyväksytty asetusluonnos
Hyväksytty HE-luonnos
Täytäntöönpano- ja seurantasuunnitelma
2b Perusvalmistelu - Valmisteluelin
Perusvalmistelu tehdään joko virkatyönä tai valmisteluelimessä. Ministeriö antaa toimeksiannon erilliselle valmisteluelimelle, kun valmistelu tehdään laajemmassa kokoonpanossa kuin virkatyönä. Perusvalmistelu on yleensä eniten työpanosta vaativa vaihe lainvalmistelussa. Se alkaa lainvalmisteluhankkeen toimeksiannosta ja päättyy hallituksen esityksen luonnoksen (HE-luonnos) valmistumiseen. Perusvalmistelussa laajennetaan ja tarkennetaan esivalmistelussa koottua tietoa valmisteltavasta asiasta sekä selvitetään tarkemmin perustuslakiin ja muuhun lainsäädäntöön liittyvät sekä muut oikeudelliset kysymykset. Tarvittaessa perusvalmistelua varten tilataan tutkimuksia tai selvityksiä. Valmistelun aikana ratkaistaviin kysymyksiin määritellään vaihtoehtoiset ratkaisut ja arvioidaan niiden vaikutukset. Valmisteltavasta asiasta kuullaan sidosryhmiä, jotka eivät ole edustettuina valmisteluelimessä. Valmistelussa tarvittavia tietoja ja vaikutusten arviointia tarkennetaan työn edetessä. Perusvalmistelun aikana valmisteluelimen sihteeri kirjoittaa lakitekstin ja sen perustelut hallituksen esityksen luonnokseen. Valmisteluelin päättää puheenjohtajan johdolla luonnoksen sisällöstä.
Virkamiesjohto päättää ministeriön sisäisen valmistelutiimin asettamisesta valmisteluelimen sihteerinä toimivan valmistelijan tueksi, valmistelijan ja valmistelutiimin työpanoksesta sekä valmisteluelimen määrärahoista.
Valmistelutiimi valmistelee hankesuunnitelman pohjalta yhdessä valmisteluelimen puheenjohtajan kanssa työsuunnitelman, joka sisältää hankkeen toteutuksen tarkemmat työvaiheet ja niiden aikataulut. Työsuunnitelmassa otetaan huomioon prosessin vaiheet lain voimaantuloon asti ja varataan riittävä aika myös muiden toimijoiden suorittamiin vaiheisiin, kuten laintarkastukseen ja kääntämiseen. Samalla selvitetään, millaista tukea tarvitaan ministeriön sisältä ja muista ministeriöistä sekä sovitaan käytännön yhteistyön järjestämisestä..
Valmistelutiimi suunnittelee yhteistyössä valmisteluelimen puheenjohtajan sekä viestinnän ja kuulemisen asiantuntijoiden kanssa, miten hankkeesta tiedotetaan ja miten sidosryhmiä kuullaan valmistelun eri vaiheissa. Suunnittelussa voidaan käyttää Otakantaa.fi:n palveluita.
Valmisteluelin päättää työsuunnitelmasta. Valmisteluelin voi asettaa itselleen alaryhmiä ja jaostoja, ellei niitä ole nimetty jo vaiheessa 1.7.
Päätös alaryhmän/jaoston asettamisesta
Valmistelutiimi täydentää ja syventää esivalmistelussa kerättyä tietoa yhdessä valmisteluelimen kanssa. Tiedon hankinnassa toimitaan yhteistyössä myös valtioneuvoston kanslian tiedonhallintayksikön, eduskunnan kirjaston, muiden ministeriöiden, virastojen, tutkimuslaitosten ja sidosryhmien kanssa. Lainvalmistelun tietopohjaan kuuluu esim..
Valmisteluelin arvioi tarpeet ulkopuolisten selvitysten ja asiantuntija-avun käyttöön, ja valmistelija/valmistelutiimi valmistelee tarvittaessa esityksen niiden hankkimisesta ja rahoituksesta. Esityksessä otetaan huomioon virastojen ja laitosten toiminnan ja rahoituksen suunnittelun aikataulut.
Jos ulkopuoliset selvitykset koskevat vaikutusten arviointia, valmisteluelin valmistelee ehdotukset ratkaisuvaihtoehdoista, joiden vaikutuksista selvitykset on tarkoitus tehdä.
Valmisteluelin kuulee tietopohjasta sidosryhmiä, jotka eivät ole edustettuina valmisteluelimessä. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
Valmisteluelin täydentää ja syventää esivalmistelussa tehtyä alustavaa vaikutusten arviointia. Valmistelussa esillä olevien pääkysymysten vaihtoehtoiset ratkaisut täsmennetään ja niiden vaikutukset arvioidaan koottua tietopohjaa ja teetettyjä selvityksiä käyttäen. Valmisteluelimen puheenjohtaja informoi ministeriä ensin ratkaisuvaihtoehdoista ja sen jälkeen valmistuneista vaikutusten arvioinnista. Ministeri ottaa niihin kantaa harkintansa mukaan. Vaikutusten arviointi kirjataan valmisteluelimen loppuraporttiin. Vaihtoehtoisesti se voidaan julkaista erikseen ja siitä voidaan tiedottaa.
Valmisteluelimen väliraportti
Valmisteluelin kuulee ratkaisuvaihtoehdoista ja niiden vaikutusten arvioinnista sidosryhmiä, jotka eivät ole edustettuina valmisteluelimessä. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
Pyydetään valtiovarainministeriöltä lausunto lainsäädäntöhankkeeseen sisältyvän, toiminnallisesti tai taloudellisesti merkittävän ICT-hankkeen rahoituksesta.
Valmistelutiimi arvioi käytettävissä olevan tietopohjan riittävyyden. Valmisteluelin päättää, voidaanko valmistelussa edetä sisältöä koskeviin ratkaisuihin. Päätöksenteon vaihtoehdot:
valmistellaan ehdotukset sisällön linjauksista; tai
palataan vaiheisiin 2.2.-2.6.
Ehdotus sisällön linjauksista
2.8 HE-luonnoksen laatiminen
Valmisteluelin käsittelee sisällön linjauksia. Käsittelyn tuloksena:
päätetään etenemisestä hallituksen esityksen luonnoksen (HE-luonnos) pääkysymyksissä; tai
palataan vaiheisiin 2.1.-2.6.
Valmistelutiimi kirjoittaa sisällön linjausten perusteella lakiehdotuksen ja sen perustelut hallituksen esityksen (HE) muotoon. Valmistelu voi eri kohtien tai kysymysten osalta edetä eri aikataulussa vaiheissa 2.2.-2.8. Vaikutusten arviointia täydennetään sen mukaan kuin ratkaisujen yksityiskohtia täsmennetään ja tiivistelmä siitä kirjoitetaan HE-luonnoksen perusteluihin. Lisäksi laaditaan luonnokset ehdotettavan lain nojalla annettaviksi asetuksiksi ja suunnitelma täytäntöönpanosta ja seurannasta. HE- ja asetusluonnokset sekä täytäntöönpano- ja seurantasuunnitelmat käsitellään valmisteluelimessä.
Lakitekstin termien ja nimien luettelo selityksineen lähetetään tarvittaessa kääntäjille (ruotsi, saame) ja pyydetään palautetta käännettävyydestä.
2.9 Näkemyksen esittäminen
Valmisteluelin kuulee säädösluonnoksista sekä niiden täytäntöönpanosta ja vaikutusten seurannasta sidosryhmiä, jotka eivät ole edustettuina valmisteluelimessä. Osallistumisen ja vuorovaikutuksen käytännön toteutus suunnitellaan tarvittaessa viestinnän asiantuntijoiden kanssa. Toteutuksessa voidaan käyttää Otakantaa.fi:n palveluita. Sidosryhmien palaute kootaan.
2.10 HE-luonnoksen hyväksyminen valmisteluelimessä
Valmisteluelin päättää puheenjohtajan esityksestä hallituksen esitys (HE)- ja asetusluonnoksista sekä muista ehdotuksistaan, jotka sisältyvät valmisteluelimen loppuraporttiin. Valmisteluelimen jäsenet voivat liittää loppuraporttiin lausuman tai eriävän mielipiteen.
Valmisteluelimen loppuraportti
2.11 Kääntäminen
Loppuraportti laaditaan pääsääntöisesti suomeksi. Säädösehdotukset ja tiivistelmä käännetään ruotsiksi. Loppuraportti ja säädösehdotukset tai niiden tiivistelmät käännetään tarvittaessa myös saamen kielille.
Säädösehdotuksen ja tiivistelmän käännös
Kielilaki 31 §
Saamen kielilaki 9 §
2.12 Valmisteluelimen loppuraportin julkaiseminen
Valmistelutiimi viimeistelee valmisteluelimen ehdotuksen loppuraportin muotoon. Valmisteluelin luovuttaa loppuraportin ministeriölle. Ministeriö julkaisee loppuraportin ja tiedottaa siitä.
Asianhallinnan, verkkosivujen ja hankerekisterin päivitys
Valmisteluelimen julkaistu loppuraportti
Kielilaki 31-32 §
3 Lausuntomenettely
Lausuntokierroksen yhteydessä luonnos hallituksen esitykseksi toimitetaan valtioneuvoston kansliaan lainsäädännön arviointineuvostolle.
3.1 Päätös lausuntomenettelystä
Virkamiesjohto päättää kirjallisten lausuntojen pyytämisestä sidosryhmiltä sekä lausuntomenettelyn aikataulusta ja laajuudesta. Ministeriä informoidaan.
Päätös lausuntomenettelystä
3.2 Lausuntopyynnön valmistelu
Valmistelutiimi laatii sidosryhmille osoitetun pyynnön antaa lausuntoja hallituksen esityksen luonnoksesta (HE-luonnos) tai valmisteluelimen loppuraportista, johon sisältyy HE-luonnos. HE-luonnoksen lakiesityksistä laaditaan rinnakkaistekstit, jos niitä ei ole tehty jo aikaisemmin. Lausuntomenettelyyn liittyvä viestintä ja täydentävät kuulemistoimenpiteet, esim. kuulemistilaisuudet, suunnitellaan viestinnän asiantuntijoiden kanssa.
HE-luonnos toimitetaan lausuntomenettelyn yhteydessä valtioneuvoston kansliaan lainsäädännön arviointineuvostolle.
Ohjeet Ahvenanmaan asemasta säädösvalmistelussa ja EU-asioissa
3.3 Kääntäminen
Valtioneuvoston hallintoyksikön ruotsin kielen yksikkö kääntää hallituksen esityksen luonnoksen (HE-luonnos) ruotsiksi, jos sitä ei ole käännetty valmisteluelimen loppuraporttia (Perusvalmistelu 2B, vaihe 2.10) tai muuta julkaisua varten. Tarvittaessa lausuntopyyntö ja HE-luonnos käännetään myös saamen kielelle. Saamen kielisen käännöksen hankkimisesta huolehtii valtioneuvoston hallintoyksikössä kielipalveluiden tukiyksikkö. Valmistelutiimi vertaa käännökset ja suomenkieliset tekstit.
HE-luonnoksen käännös
Lausuntopyynnön käännös
Säädösten kääntäminen ruotsiksi (Kampus)
3.4 Lausuntopyynnön lähettäminen
Valmistelutiimi lähettää virkamiesjohdon allekirjoittaman lausuntopyynnön ja kutsun mahdolliseen kuulemistilaisuuteen keskeisille sidosryhmille. Lausuntopyyntö julkaistaan ministeriön verkkosivuilla ja hankerekisterissä. Lausuntomenettelystä voidaan tiedottaa myös muulla tavoin. Valmistelutiimi huolehtii kuulemistilaisuuden järjestelyistä.
Verkkosivujen, hankerekisterin ja asianhallinnan päivitys
3.5 Lausunnon antaminen
Sidosryhmät toimittavat lausuntonsa ministeriölle.
Virkamiesjohto toimii kuulemistilaisuuden puheenjohtajana. Kuulemistilaisuudessa sidosryhmät saavat tietoa valmisteltavasta laista, esittävät vapaamuotoisesti mielipiteitä ja keskustelevat ministeriön edustajien ja toisten sidosryhmien kanssa.
Kuulemistilaisuuden palaute
3.6 Lausuntojen läpikäynti ja tiivistelmän laatiminen
Valmistelutiimi laatii lausunnoista tiivistelmän ja lausunnot sellaisinaan sisältävän lausuntokoosteen. Valmistelutiimi laatii myös muistion lausunnoissa ja kuulemistilaisuudessa esitettyjen ehdotusten huomioon ottamisesta.
Lausuntokooste
Muistio muutosehdotuksista
3.7 Lausuntopalautteen julkaiseminen
Lausuntokooste, lausuntotiivistelmä tai molemmat julkaistaan verkkosivuilla ja valtioneuvoston yhteisessä hanketietopalvelussa (Hankeikkuna). Asiakirjat tai tieto niiden julkaisemisesta lähetetään tiedoksi lausuntojen antajille. Julkaisemisesta voidaan tiedottaa myös muulla tavoin.
3.8 Päätös valmistelun jatkamisesta
Ministeriä informoidaan palautteesta ja hän päättää, millä tavoin valmistelun jatkamista käsitellään. Ministeri voi päättää asiasta itse, viedä sen käsittelyyn hallituksen piirissä tai delegoida asian virkamiesjohdolle. Käsittelyn tuloksena:
päätetään etenemisestä valmistelussa;
palataan vaiheeseen 2A tai 2B.; tai
valmistelua ei jatketa
Päätöksenteon yhteydessä ratkaistaan, miten lain täytäntöönpanoon varaudutaan valtiotalouden kehyksissä ja talousarviossa, ellei tätä ole ratkaistu jo aiemmin. Lisäksi varmistetaan, että kuntien palveluja koskeva esitys on otettu huomioon peruspalveluohjelmassa ja peruspalvelubudjetissa.
Päivitetty muistio muutosehdotuksista
4 Jatkovalmistelu
Lausuntomenettelyssä saadun palautteen perusteella päätetään hallituksen esityksen luonnoksen sisällöstä. Luonnokseen tehdään tämän perusteella tarpeelliset muutokset. Sen jälkeen esitys käännetään ruotsiksi. Suomen- ja ruotsinkieliset esitysluonnokset tarkastetaan oikeusministeriön laintarkastusyksikössä. Tarkastuksessa tutkitaan, onko luonnokset kirjoitettu lainvalmistelusta annettujen ohjeiden mukaisesti ja onko suomen- ja ruotsinkielinen teksti sisällöltään samanlainen. Sen jälkeen tekstit korjataan tarkastuksessa esitettyjen huomautusten mukaisesti.
4.1 Palautteen anto lausujille / neuvottelu
Sidosryhmille kerrotaan esim. kirjallisesti tai keskustelutilaisuudessa, miten saadut kannanotot on käsitelty ja miten ne ovat vaikuttaneet hankkeeseen. Yksittäisten sidosryhmien kanssa voidaan myös neuvotella.
Valmistelutiimi vastaa palautteen antamisen sekä keskustelu- ja neuvottelutilaisuuksien järjestelyistä. Virkamiesjohto toimii tilaisuuksien puheenjohtajana. Ministeriä informoidaan.
Kutsu kuulemistilaisuuteen tai neuvotteluun
4.2 Palautteen vastaanotto / osallistuminen neuvotteluun
Sidosryhmät ottavat tiedoksi kannanottojensa käsittelyn ja osallistuvat keskustelu- tai neuvottelutilaisuuteen. Valmistelutiimi kirjaa tilaisuuksien tulokset.
4.3 Päätös HE:n sisällöstä
Ministeriä informoidaan palautteesta ja neuvotteluista, ja hän päättää esityksen muuttamisen käsittelystä. Ministeri voi päättää asiasta itse, viedä sen käsittelyyn hallituksen piirissä tai delegoida asian virkamiesjohdolle. Esityksen käsittelyn tuloksena:
päätetään esityksen lopullisesta sisällöstä;
Päätöksenteon yhteydessä varmistetaan, että esityksen muutoksiin varaudutaan valtiotalouden kehyksissä ja talousarviossa. Lisäksi varmistetaan, että kuntien palveluihin liittyvät muutokset on otettu huomioon peruspalveluohjelmassa ja peruspalvelubudjetissa. Kuntia koskevat hallituksen esitykset käsitellään päätöksenteon yhteydessä Kunnallistalouden ja –hallinnon neuvottelukunnassa.
Päätös hallituksen esityksen sisällöstä
Kunnallistalouden ja –hallinnon neuvottelukunta
Kuntalaki 8 b §
Valtioneuvoston ohjesääntö 31 §
4.4 Jatkovalmistelun suunnittelu
Valmistelutiimi suunnittelee valmistelun loppuun saattamisen työvaiheet ja aikataulun sekä päivittää hankkeen työsuunnitelman. Aikataulusta informoidaan
VNHY:n ruotsin kielen yksikköä;
oikeusministeriön laintarkastusyksikköä; sekä
eduskunnan valiokuntia, joka tulevat käsittelemään hallituksen esityksen (HE:n).
Päivitetty hankkeen työsuunnitelma
4.5 HE:n muokkaaminen
Valmistelutiimi toteuttaa vaiheessa 4.3. päätetyt muutokset hallituksen esityksen luonnoksen (HE-luonnos). Lisäksi HE:n perusteluihin kirjoitetaan yhteenveto valmistelun aikana toteutetusta kuulemisesta, saadusta palautteesta ja sen vaikutuksista esitykseen.
Lain täytäntöönpanon resursointia tarkennetaan lausuntopalautteen pohjalta ja varmistetaan resursoinnin sisältyminen talousarvioon ja kehyspäätökseen.
Jos lainsäädännön arviointineuvosto ottaa hallituksen esityksen käsiteltäväkseen, siitä ilmoitetaan viipymättä asianomaiselle ministeriölle, jota pyydetään toimittamaan mahdollisimman valmis hallituksen esitys neuvostolle. Arvioitavaksi annettava hallituksen esitys sekä siihen saadut lausunnot ja lausuntoyhteenveto toimitetaan valtioneuvoston kanslian kirjaamoon. Arviointineuvosto julkaisee lausunnon, kun se on hyväksytty ja allekirjoitettu.
4.6 Näkemyksen esittäminen
Jos esitykseen tehdään merkittäviä muutoksia, sidosryhmiä kuullaan muutosten toteuttamisesta.
Viimeistelty HE-luonnos
4.7 HE:n kääntäminen
Valtioneuvoston hallintoyksikkö kääntää viimeistellyn hallituksen esityksen luonnoksen (HE-luonnos) ruotsiksi. VNHY:n kielipalveluiden tukiyksikkö huolehtii siitä, että ehdotus laiksi käännetään saamenkielelle.
Laki Suomen säädöskokoelmasta 11 §
Suomen perustuslaki 51 §
Suomen perustuslaki 79 § 4
4.8 Käännöksen tarkastaminen
Valmistelutiimi vertaa käännöksen ja suomenkielisen tekstin, käsittelee kääntäjän esittämät reunahuomautukset ja kysymykset sekä neuvottelee kääntäjän kanssa, jos käännöstä on tarpeen korjata.
HE-luonnoksen viimeistelty käännös
4.9 Laintarkastus
Oikeusministeriön laintarkastusyksikkö tarkastaa hallituksen esityksen luonnoksen (HE-luonnos) ja sen ruotsinkielisen käännöksen. Laintarkastusyksikkö tarkastaa säädöstekstin kirjoittamista ja hallituksen esityksen laatimista koskevien ohjeiden noudattamisen sekä suomen- ja ruotsinkielisen säädöstekstin vastaavuuden. Laintarkastusyksikkö voi palauttaa puutteellisen HE-luonnoksen takaisin valmistelijalle.
Oikeusministeriön asetus oikeusministeriön työjärjestyksestä 42-43 §
Valtioneuvoston ohjesääntö 30 §
Laintarkastus (Kampus)
4.10 Laintarkastuksen muutosten tekeminen
Valmistelutiimi käy läpi laintarkastuksessa tehdyt korjausehdotukset ja tekee niiden edellyttämät muutokset suomen- ja ruotsinkielisen hallituksen esityksen tekstiin.
Korjattu HE-luonnokset
4.11 Esityksen tekninen viimeistely
Valmistelutiimi huolehtii hallituksen esityksen (HE:n) tekstien taittamisesta PTJ-asiakirjapohjalla. Valmistelutiimivarmistaa valtioneuvoston yleisistunnon päivämäärän sekä ministerin läsnäolon.
Taitetut HE-luonnokset
Istuntoajat (Kampus)
PTJ-asiakirjapohjat -käyttöopas (Kampus)
4.12 Esityksen hyväksyminen
Virkamiesjohto hyväksyy hallituksen esityksen luonnoksen (HE-luonnos) viemisen esittelyyn.
Lopulliset HE-luonnokset (suomi ja ruotsi)
4.13 Esittelylupa
Valmistelutiimi huolehtii toisen ministeriön luvan pyytämisestä esittelyyn, jos hallituksen esityksessä (HE) on toisen ministeriön toimialaan kuuluva asia. Esittelyluvan allekirjoittaa yleensä ministeri.
Valtioneuvoston ohjesääntö 32 §
4.14 Esittelylistojen tekeminen
Valmistelutiimi laatii esittelylistat PTJ:llä valtioneuvoston yleisistuntoon tarvittaessa valtioneuvoston raha-asianvaliokunnan istuntoon. Asian esittelijä vastaa valmistelutiimin työstä.
Luonnokset esittelylistoiksi
PTJ-käyttäjänopas I (Kampus)
Valtioneuvoston esittelijän käsikirja (Kampus)
4.15 Neuvonta: laillisuus, esittelymenettely, raha-asiat
Oikeuskanslerinvirasto, valtioneuvoston istuntoyksikkö ja valtiovarainministeriö neuvovat tarvittaessa esittelylistoja ja esittelymenettelyä koskevissa yksityiskohdissa.
Päivitetyt luonnokset esittelylistoiksi
4.16 Jakolupa
Ministeri antaa luvan jakaa esittelylistat nimettyinä päivinä pidettäviin istuntoihin. Ministeri voi myös palauttaa asian takaisin aikaisempiin vaiheisiin.
Jakolupa
4.17 Esittelylistojen jakaminen
Valmistelutiimi jakaa esittelylistat PTJ:llä. Asian esittelijä vastaa valmistelutiimin työstä.
Jaetut esittelylistat
5 Valtioneuvoston päätöksenteko
Hallitus päättää valtioneuvoston yleisistunnossa hallituksen esityksen antamisesta eduskunnalle. Ennen yleisistuntoa esitys käsitellään valtioneuvoston raha-asiainvaliokunnassa, jos esityksen taloudelliset vaikutukset ovat merkittäviä. Yleisistunnossa esittelijänä toimii ministeriön virkamies.
5.1 Esittelylistojen tarkastaminen
Oikeuskanslerinvirasto, valtioneuvoston istuntoyksikkö ja valtiovarainministeriö sekä ministerien erityisavustajat käyvät läpi esittelylistat. Esittelijä vastaa esille nouseviin kysymyksiin. Tarkastus voi johtaa esittelylistan tekniseen korjaamiseen, sisällön muuttamiseen tai listan poistamiseen. Myös ministeri voi antaa esittelijälle toimeksiannon listan sisällön muuttamiseen tai listan poistamiseen.
5.2 Esittelylistan muuttaminen
Valmistelutiimi tekee esittelylistojen tarkastuksen, muuttuneiden tietojen tai havaitsemiensa virheiden edellyttämät muutokset esittelylistoihin ja jakaa korjauslistat PTJ:llä. Asian esittelijä vastaa valmistelutiimin työstä.
5.3 Raha-asiainvaliokunnan käsittely
Raha-asiainvaliokunta käsittelee taloudellisesti tai muuten merkittävät hallituksen esitykset ennen valtioneuvoston yleisistuntoa. Valiokunta voi päättää:
5.4 Esittelylistan muuttaminen
Valmistelutiimi tekee esityslistan sisältöön esityslistojen tarkastuksen ja raha-asianvaliokunnan käsittelyn edellyttämät muutokset. Asian esittelijä vastaa valmistelutiimin työstä. Jos raha-asiainvaliokunnan käsittely on välittömästi ennen valtioneuvoston yleisistuntoa, esittelijä muuttaa esittelylistaa suullisesti istunnossa.
5.5 Esittelylistan muutosten hyväksyminen
Ministeri hyväksyy esityslistan sisältöön esityslistojen tarkastuksen ja raha-asianvaliokunnan käsittelyn perustella tehtävät muutokset.
5.6 Valtioneuvoston yleisistunnon päätös
Hallituksen esitys (HE) käsitellään valtioneuvoston yleisistunnossa päätöslista-asiana tai esittelijän läsnä ollessa nk. esittelymenettelyssä. Oikeuskansleri valvoo päätöksenteon laillisuutta. Yleisistunto voi päättää:
5.7 Listatiedotteen tekeminen ja pöytäkirjaus
Valtioneuvoston viestintäyksikkö tiedottaa valtioneuvoston yleisistunnon päätöksistä. Myös ministeriö voi tiedottaa päätöksistä. Esittelijä/valmistelutiimi osallistuu tiedottamisen valmisteluun.
5.8 HE:n lähettäminen eduskuntaan
Valtioneuvoston istuntoyksikkö toimittaa allekirjoitetun hallituksen esityksen (HE) eduskunnalle.
5.9 HE:n painattaminen
Valmistelutiimi antaa painatusmääräyksen PTJ:llä painotalolle. Asian esittelijä vastaa valmistelutiimin työstä. Painotalo toimittaa painetun hallituksen esityksen eduskunnalle.
5.10 Lähetekeskusteluun valmistautuminen
Esittelijä/valmistelutiimi laatii ministerin pyynnöstä hänelle puheen eduskunnan lähetekeskustelua varten. Lähetekeskustelu pidetään tavallisesti muutaman päivän kuluttua hallituksen esityksen antamisesta.
7 Lain vahvistaminen
Tasavallan presidentti päättää eduskunnan hyväksymän lain vahvistamisesta. Tasavallan presidentin päätöksistä tiedotetaan valtioneuvoston verkkosivuilla.
Vahvistettu laki julkaistaan Suomen säädöskokoelmassa. Laki tulee julkaisemisen jälkeen voimaan laissa mainittuna päivänä tai sen voimaantulosta säädetään myöhemmin asetuksella. Voimassa oleva lainsäädäntö on saatavilla Finlexissä.
7.1 Eduskunnan vastauksen käsittely
Eduskunnan hyväksymä laki esitellään tasavallan presidentin vahvistettavaksi kolmen kuukauden kuluessa sen toimittamisesta vahvistettavaksi. Jos eduskunta on päättänyt lain voimaantulopäivän, laki vahvistetaan ja julkaistaan ennen voimaantulopäivää.
Valmistelutiimi huolehtii lakitekstin taittamisesta PTJ-asiakirjapohjalla. Valmistelutiimi selvittää, onko lain vahvistaminen käsiteltävä valtioneuvoston raha-asianvaliokunnassa, sekä varmistaa valtioneuvoston yleisistunnon ja tasavallan presidentin esittelyjen päivämäärät ja ministerin läsnäolon. Valmistelutiimi lähettää kopion eduskunnan vastauksesta oikeuskanslerinvirastoon.
Valmistelutiimi valmistelee ehdotuksen lain voimaantulopäivästä, ellei eduskunta ole päättänyt voimaantulopäivästä tai sen säätämisestä erikseen asetuksella. Valmistelutiimi valmistelee myös esittelylistaan ehdotuksen eduskunnan lausumien kirjaamisesta valtioneuvoston pöytäkirjaan. Lisäksi valmistelutiimiselvittää eduskunnan vastauksen vaikutuksen lain nojalla annettaviin asetuksiin, jos ne annetaan samanaikaisesti lain kanssa.
Jos etukäteen on tiedossa, että tasavallan presidentti ei vahvista eduskunnan hyväksymää lakia, valmistellaan ehdotus hallituksen kirjelmäksi lain vahvistamatta jättämisestä.
Asian esittelijä vastaa valmistelutiimin] työstä koko toiminnon ajan.
Taitettu laki
Suomen perustuslaki 77 §
7.2 Esittelylistojen valmistelu
Valmistelutiimi laatii esittelylistat PTJ:llä valtioneuvoston yleisistuntoon ja tasavallan presidentin esittelyyn sekä tarvittaessa valtioneuvoston raha-asianvaliokunnan istuntoon. Asian esittelijä vastaa valmistelutiimin työstä.
7.3 Jakolupa
Ministeri antaa luvan jakaa esittelylistat nimettyinä päivinä pidettäviin istuntoihin. Jakolupaa edeltää ministeriön virkamiesjohdon puolto.
7.4 Esittelylistojen jakaminen
7.5 Esittelylistojen tarkastaminen
Oikeuskanslerinvirasto, valtioneuvoston istuntoyksikkö ja valtiovarainministeriö sekä ministerien erityisavustajat tarkastavat esittelylistat. Esittelijä vastaa tarkastuksessa esille nouseviin kysymyksiin. Esittelylistojen tarkastus voi johtaa listojen korjaamiseen tai poistamiseen.
7.6 Korjauslistan tekeminen
7.7 Valtioneuvoston yleisistunnon päätös
Valtioneuvoston ratkaisuesitys tasavallan presidentille käsitellään valtioneuvoston yleisistunnossa yleensä päätöslista-asiana. Oikeuskansleri valvoo päätöksenteon laillisuutta. Yleisistunto päättää esittää lain vahvistamista tasavallan presidentille.
Valtioneuvoston esitys tasavallan presidentille
7.8 Tasavallan presidentin päätös
Tasavallan presidentti päättää vahvistaa lain ja allekirjoittaa sen. Jos presidentti ei vahvista lakia, se palautuu eduskunnan käsiteltäväksi. Oikeuskansleri valvoo päätöksenteon laillisuutta tasavallan presidentin esittelyssä.
Lain vahvistamisesta tiedottaa yleensä ministeriö.
Päätös lain vahvistamisesta
Suomen perustuslaki 77-78 §
7.9 Pöytäkirjaus
Valtioneuvoston istuntoyksikkö laatii pöytäkirjat valtioneuvoston yleisistunnosta ja tasavallan presidentin esittelystä.
7.10 Lain julkaiseminen
Valmistelutiimi lähettää PTJ:llä lain julkaistavaksi. Asian esittelijä vastaa valmistelutiimin työstä. Jos lailla pannaan täytäntöön EU-säädöksiä, valmistelutiimi tekee komissiolle EU-säädöksissä edellytetyt ilmoitukset täytäntöönpanosta.
EU-säädösten täytäntöönpano (Senaattori)
Lain täytäntöönpanolla tarkoitetaan julkisen hallinnon toimenpiteitä, joilla lakia sovelletaan ja käytännössä toteutetaan. Lain valmistelusta vastaava ministeriö suunnittelee täytäntöönpanon yleensä perusvalmistelun aikana yhteistyössä täytäntöönpanotehtäviä hoitavien viranomaisten kanssa. Täytäntöönpano voi kuulua esim. ministeriöiden alaisille virastoille, aluehallinnolle, kunnille tai tuomioistuimille.
Lain täytäntöönpanon onnistumista edistäviä tekijöitä ovat täytäntöönpanosta vastaavien viranomaisten näkökulmasta mm. seuraavat:
riittävä henkilöstö, osaaminen, työvälineet ja muut tarvittavat resurssit;
toimiva ja tehokas yhteistyö muiden samoja tehtäviä suorittavien viranomaisten kanssa;
ylempien viranomaisten tuki ja ohjaus, jolla ei kuitenkaan liikaa puututa yksityiskohtiin tai alempien viranomaisten toimivaltaan kuuluviin asioihin; sekä
lain vaikutusten piiriin kuuluvien sidosryhmien kuuleminen lain valmisteluvaiheessa.
Lain valmistelusta vastaava ministeriö voi tukea täytäntöönpanoa esim. seuraavin keinoin:
asetukset ja määräykset;
ohjeet ja suositukset;
tiedottaminen ja median hyödyntäminen;
koulutus ja neuvonta; sekä
kannustaminen esim. tunnustukset tai palkinnot hyvistä suorituksista.
Lain täytäntöönpanoa ja vaikutusten toteutumista seurataan lain voimaantulosta alkaen. Seurannan tarkoituksena on arvioida lain toimivuutta ja mahdollisia muutostarpeita. Seurannassa kerättäviä tietoja tarvitaan pitemmällä aikavälillä myös tulevien lainsäädännön uudistamishankkeiden pohjaksi.
Seurannan toteuttamisesta vastaa lain valmistellut ministeriö. Seuranta suunnitellaan lain valmistelun aikana ja kuvataan lyhyesti hallituksen esityksen perusteluissa. Suunnittelussa päätetään seurannan painopisteet ja varaudutaan tarvittavien resurssien hankkimiseen. Suunnittelu auttaa myös arvioimaan sitä, miten lain vaikutukset voidaan käytännössä havaita.
Seurannan keinoja menetelmiä ovat esim. seuraavat:
tilastot;
tuomioistuinten ratkaisut;
hallintoviranomaisten päätökset ja käytännöt;
kuulemis- ja keskustelutilaisuudet; sekä
kyselyt ja muu palautteen kerääminen.
Lain täytäntöönpanon ja vaikutusten seurantaa voidaan pitää riittävänä, jos se täyttää seuraavat vaatimukset:
järjestelmällisyys, oikea-aikaisuus ja riittävä kattavuus;
tulosten vertaaminen lain tavoitteisiin ja valmistelussa arvioituihin vaikutuksiin; sekä
keinojen, menetelmien ja tulosten kirjaaminen myöhemmin helposti todennettavalla tavalla.

References: §
2
 §
2
 §
3
 §
4
 § 4
 §
4
 §
7
 §
7